L 303/14
MT
Il-Ġurnal Uffiċjali tal-Unjoni Ewropea
23.11.2022
(21)
Għar-raġunijiet mogħtija mill-STECF, li l-Kummissjoni taqbel magħhom, jenħtieġ għalhekk li l-eżenzjoni tingħata sal-31 ta’ Diċembru 2023.
(22)
L-Artikolu 13(1)(f) tar-Regolament Delegat (UE) 2020/2015 ta eżenzjoni de minimis għall-minfaħ (Caprus aper) li jinqabad minn bastimenti li jużaw xbieki tat-tkarkir tal-qiegħ fid-diviżjonijiet 7b sa 7c u 7f sa 7k tal-ICES sal31 ta’ Diċembru 2022.
(23)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(24)
L-STECF irrikonoxxa li l-irkapti tal-ittestjar biex tittejjeb is-selettività għall-minfaħ biss hija ta’ sfida.
Għalhekk, l-STECF innota li se jkun diffiċli li tittejjeb aktar selettività għal din l-ispeċi u se jkun diffiċli li din tinkiseb mingħajr ma l-flotot ikkonċernati jkollhom iġarrbu kostijiet sproporzjonati.
(25)
Għar-raġunijiet mogħtija mill-STECF, li l-Kummissjoni taqbel magħhom, jenħtieġ għalhekk li l-eżenzjoni tingħata sal-31 ta’ Diċembru 2023.
(26)
L-Artikolu 13(1)(d) tar-Regolament Delegat (UE) 2020/2015 ta sal-31 ta’ Diċembru 2022 eżenzjoni de minimis għallmerluzz tal-linja sewda (Melanogrammus aeglefinus), sa massimu ta’ 5 % tat-total tal-qabdiet annwali ta’ dik l-ispeċi li tinqabad: — minn bastimenti li joperaw b’daqs tal-malja ta’ 100 mm jew akbar għax-xbieki tat-tkarkir tal-qiegħ kollha, għattartaruni (OTB, OTT, OT, PTB, PT, SSC, SDN SPR, SX, SV, TBN, TBS, TB, TX) fid-diviżjonijiet 7b, 7ċ u 7e sa 7k tal-ICES b’qabdiet li jinkludu mhux aktar minn 30 % ta’ skampu u li jeskludu x-xbieki tat-tkarkir bi travu; — minn bastimenti li joperaw b’daqsijiet tal-malja ta’ 80 mm jew akbar fid-diviżjonijiet 7b, 7ċ u 7e sa 7k tal-ICES b’qabdiet li jinkludu aktar minn 30 % ta’ skampu; — minn bastimenti li joperaw bi xbieki tat-tkarkir bi travu li jużaw daqsijiet tal-malja ta’ 80 mm jew akbar fiddiviżjonijiet 7b, 7ċ u 7e sa 7k tal-ICES flimkien mal-użu ta’ pannell Fjamming.
(27)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(28)
L-STECF innota kemm l-isforzi kontinwi mill-Istati Membri tal-NWW biex itejbu s-selettività fis-sajd rilevanti kif ukoll l-introduzzjoni ta’ rkapti aktar selettivi fil-Baħar Ċeltiku.
L-STECF innota wkoll li se jkun diffiċli li tkompli tittejjeb is-selettività għal din l-ispeċi.
(29)
Għar-raġunijiet mogħtija mill-STECF, li l-Kummissjoni taqbel magħhom, jenħtieġ għalhekk li l-eżenzjoni tingħata sal-31 ta’ Diċembru 2023.
Barra minn hekk, u bil-għan li jiġi żgurat li din l-eżenzjoni tiġi mmonitorjata mill-qrib, l-Istati Membri huma mitluba jiżguraw monitoraġġ strett tal-eżenzjoni u jiġbru d-data rilevanti dwar il-qbid skartat li għandha tiġi mressqa lill-Kummissjoni qabel l-1 ta’ Mejju 2023.
(30)
L-Artikolu (13)(1)(i) tar-Regolament Delegat (UE) 2020/2015 ta eżenzjoni de minimis sal-31 ta’ Diċembru 2022 għall-arġentina kbira (Argentina silus), li tinqabad minn bastimenti li jużaw xbieki tat-tkarkir tal-qiegħ (OTT, OTB, TBS, TBN, TB, PTB, OT, PT, TX) b’daqs tal-malja ta’ 100 mm jew akbar (TR1) fid-diviżjoni 5b tal-ICES (ilmijiet tal-UE) u fis-subżona 6 tal-ICES, sa 0,6 % tat-total tal-qabdiet annwali ta’ dik l-ispeċi mill-irkapti kollha f’dawk iż-żoni.
(31)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(32)
L-STECF innota li l-livell baxx ta’ qbid skartat irrapportat jindika li l-impatt ta’ din l-eżenzjoni x’aktarx li jkun baxx.
Barra minn hekk, huwa diffiċli li jinkiseb titjib fil-miżuri ta’ selettività mingħajr ma l-flotot ikkonċernati jġarrbu kostijiet sproporzjonati.
Għar-raġunijiet mogħtija mill-STECF, li l-Kummissjoni taqbel magħhom, jenħtieġ għalhekk li l-eżenzjoni tingħata sal-31 ta’ Diċembru 2023.
(33)
L-Artikolu (13)(1)(j) tar-Regolament Delegat (UE) 2020/2015 ta eżenzjoni de minimis għas-sawrell (Trachurus spp.), sa massimu ta’ 3 % tat-total tal-qabdiet inċidentali annwali ta’ dawk l-ispeċijiet, li jinqabdu fis-sajd demersali mħallat, minn bastimenti li jużaw xbieki tat-tkarkir tal-qiegħ, tartaruni u xbieki tat-tkarkir bi travu (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) fis-subżona 6 tal-ICES u fid-diviżjonijiet 7b sa 7k tal-ICES sal31 ta’ Diċembru 2022.